Divina pietate legumque auctoritate sanctitum est, ut homo ex propriis rebus suis quas, Domino donante, precepit, ipso Domino adjuvante, pro animæ suæ [remedio] reddere debeat. Quapropter ego Eldinus sacerdos dono Deo et sanctis apostolis ejus Petro et Paulo, ad locum Cluniacum, cui preest domnus Odilo abba, adque ad locum Ronense, qui locus consecratus est in honore sancti Georgii martir Christi, aliquid ex rebus meis que sunt site in pago Lugdunense, in agro Caniviacense, in villa Quinciaco, In Monte Mayo vocat; hoc est curtilus cum vinea, qui terminat a mane et a medium diem terra Odone et fratri suo Duranni, a sero Sancti Stephani, a cercio via publica et curtilo de ipsa hereditate. Infra istas terminaciones, ad locum jam supradictum dono, et faciant monachi Sancti Petri post hodiæ quicquid facere voluerint in omnibus. Si quis ullus de parentibus, aut ullus de senioribus, aut ullus homo inquietare vel infrangere voluerit, non vindicet quod repetit, set ira Dei omnipotentis et sanctorum apostolorum incurrat et cum Datan et Abiron in infernum demergatur. S. Eldini sacerdote, qui fieri fecit firmarique rogavit. S. Umberti. S. Berardi. S. Wikardi. S. Leotaldi. S. Berardi. S. Stephani, et item Berardi. S. Arlebaldi. S. Bermundi. Natalis ad vicem cancellarii scripsit.